# HYVÄ VAMMAISPALVELUJEN ASIAKAS

Sinulle on varattu aika palvelutarpeen arviointiin vammaispalveluissa \_\_\_\_\_\_\_\_\_\_\_\_\_\_\_\_\_\_\_\_\_\_\_\_. Palvelutarpeen arvioinnista vastaa sosiaalityöntekijä, joka selvittää tilannettasi ja etsii yhdessä kanssasi keinoja vastata avun ja tuen tarpeisiin. Sinua ohjataan tarvittaessa hakemaan palvelutarvettasi vastaavia vammaispalveluita. Jos olet jo laittanut hakemuksen palvelusta vireille, oikeutesi kyseiseen palveluun selvitetään.

**Palvelutarpeen arvioinnissa kartoitetaan seuraavia asioita:**

* Läheisverkosto ja muu verkosto (esim. sosiaali- ja terveydenhuollon ammattilaiset)
* Nykyiset palvelut ja sosiaaliturva
* Asumiseen liittyvät asiat (esim. kotiympäristön turvallisuus ja esteettömyys)
* Terveydentila
* Toimintakyky (fyysinen, psyykkinen, kognitiivinen, sosiaalinen)
* Apuvälineet (esim. liikkuminen ja kommunikoiminen)
* Mahdolliset muut palvelujen tarpeeseen vaikuttavat asiat
* Teidän ja läheistenne mielipide palvelutarpeesta
* Sosiaalityöntekijän näkemys palvelujen tarpeesta

Voit valmistautua palvelutarpeen arviointiin pohtimalla edellä mainittuja asioita. Asioita kannattaa kirjoittaa tarvittaessa ylös, jotta ne muistaa tuoda esille tapaamisessa. Voit halutessasi pyytää palvelutarpeen arviointiin mukaan esimerkiksi tukihenkilön, perheenjäseniä, ystäviä tai terapeutteja.

Tapaamisessa sosiaalityöntekijä kirjaa palvelutarpeen arvioinnin yhdessä kanssasi asiakastietojärjestelmään. Sosiaalityöntekijä tekee vammaispalveluihin jätettyihin hakemuksiin kirjalliset päätökset mahdollisimman pian, kuitenkin viimeistään kolmen (3) kuukauden kuluessa hakemuksen saapumisesta. Päätös lähetetään sinulle postitse ja päätökseen on muutoksenhakuoikeus. Laissa edellytetään pääsääntöisesti sitä, että myönnetty palvelu alkaa 3 kuukaudessa hakemuksen saapumisesta.

**Lisätietoa palvelutarpeen arvioinnista antaa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.** 